Şarê Efrînî yo ke koçê herêma Şehba û bi taybetî qezaya Til Rifatî kerd îfade kerd ke ê do vera îşxal û hêrişan xoverdayîşê xo dewam bikerê.
Hetkarê Hemserekê Meclîsê Efrînî yê Til Rifatî Îbrahîm Rihanîyî pare kerd ke înan hêrişanê dewleta tirke ra koçê Şehba kerd û vat: ''Dewleta tirke armanc kena ke ma bidê koçkerdene. La ma xoverdayîşê xo dewam kenê. Zimistan dîyayo. Cara herême de Korona vila bena, nika nêweşîyê bînî zî do bizêdîyê. Şertê koçberîye zor ê.''
Firyale Ehmed vat: ''Wexto ke ma Efrîn de bîyî hewceyê ma pê çîyêkî çinbi. La dewleta tirke keyeyê ma talan kerdî. Ez û 5 domanê mi ma hê xo ver danê. Ma zaf zehmetî ancenê. Ez venga pêro dezgehanê mîyanneteweyîyan danê ke vera dewleta tirke bêveng nêmanê.''
